༧གོང་ས་མཆོག་གིས་ལོ་རྒྱུས་ཐོག་ནས་རྒྱ་ནག་རྒྱལ་པོ་ཆབ་སྲིད་ཀྱི་མངའ་དབང་ཐོག་དཔལ་ཡོན་ཆེ་ཞིང་།སོག་པོའི་རྒྱལ་པོ་དམག་ཐབས་ཐོག་དཔལ་ཡོན་རྒྱས་པ།བོད་ཀྱི་རྒྱལ་པོ་ཆོས་ཕྱོགས་ཐོག་དཔལ་ཡོན་ཧ་ཅང་རྒྱས་པར་གྲགས་ཀྱང་དུས་ཡུན་འཁྱུག་ཙམ་རིང་སོག་པོས་བོད་རྒྱ་གཉིས་ཀར་དབང་སྒྱུར་བྱས་ཡོད་སྐོར་གསུངས།ལ་ཊི་ཝེ་ཡའི་བོད་སྐྱོབ་ཐེབས་རྩ་ཁང་དང་།ཨུ་རུ་སུའི་རྒྱལ་ས་མོ་སི་ཁོར་རྟེན་གཞི་བྱས་པའི་བོད་སྐྱོབ་ཐེབས་རྩ་ཁང་།དེ་བཞིན་རུ་སོག་སྐུ་ཚབ་དོན་གཅོད་ལས་ཁུངས་བཅས་ཀྱི་གོ་སྒྲིག་འོགབདུན་ཕྲག་གཅིག་ཙམ་གྱི་རིང་༸གོང་ས་རྒྱལ་བ་རིན་པོ་ཆེ་མཆོག་གིས་ཡུ་རོབ་ནང་མཛད་འཕྲིད་སྐྱོང་བཞིན་ཡོད་པ་ལྟར།ཕྱི་ཚེས་༡༢ནས་༡༤བར་ཡུ་རོབ་རྒྱལ་ཁབ་ལི་ཐའོ་ནེ་ཡའི་རྒྱལ་ས་ཝིལ་ནེ་སི་ནང་མཛད་འཕྲིན་བཀའ་དྲིན་རྒྱ་ཆེ་བསྐྱངས་ཡོད་པ་དང་།དེ་ཡང་ཕྱི་ཚེས་༡༣ཉིན་གྱི་སྔ་དྲོ་ཐོག་མར་༧གོང་ས་རྒྱལ་བ་རིན་པོ་ཆེ་མཆོག་གིས་གསར་འགོད་པ་མི་གྲངས་༦༠འཛོམས་པའི་གསར་འགོད་ལྷན་ཚོགས་ཤིག་གི་ཐོག་ཆིབས་སྒྱུར་བསྐྱངས་ནས་གསར་འགོད་པ་ཚོར་འཚམས་འདྲི་དང་སྦྲགས།འགྲོ་བ་མི་ཚང་མ་བདེ་བ་འདོད་མཁན་དང་སྡུག་བསྔལ་མི་འདོད་མཁན་ཡིན་པ་གཅིག་མཚུངས་དང་།མིའི་ལྷན་སྐྱེས་རང་བཞིན་ནི་བྱམས་བརྩེ་དང་ལྡན་པ་ཞིག་ཡིན་པ་ཚན་རིག་པས་བརྟག་དཔྱད་ཀྱི་ལམ་ནས་ར་འཕྲོད་ཡོད་པར་བརྟེན།ཇི་ཙམ་བྱམས་བརྩེའི་བསམ་བློ་ཡོད་པ་དེ་ཙམ་གྱིས་མིའི་ལུས་སེམས་བདེ་ཞིང་སྐྱིད་པ་ཡོད་སྐོར་དང་།དེ་བཞིན་མིའི་ལུས་པོའི་འཕྲོད་བསྟེན་བདེ་ཐང་གལ་ཆེ་བརྩི་ཡི་ཡོད་པ་ནང་བཞིན་བསམ་བློའི་བདེ་ཐང་ལ་དམིགས་ནས་སེམས་ཁམས་འཕྲོད་བསྟེན་ལའང་དོ་སྣང་ངེས་པར་བྱེད་དགོས་པ་དང་།བསམ་བློ་བདེ་ཐང་གི་སློབ་གསོའི་སྐོར་དེང་དུས་ཤེས་ཡོན་ལམ་ལུགས་ནང་འཇོག་ཐུབ་ཐབས་བྱེད་དགོས་པ་ཧ་ཅང་གལ་ཆེན་པོ་ཡིན་སྐོར་སོགས་ཀྱི་བཀའ་སློབ་སྩལ་རྗེས།